Oud-fietsrybaas sê jaers is oor opkikkers gewaarsku | Nuus24
Kaapstad – Die voormalige president van fietsry se internasionale beheerliggaam (UCI), Hein Verbruggen, het erken dat die UCI Lance Armstrong en ander fietsjaers gewaarsku het sodra hul bloedtoetse hoë vlakke van verbode middels begin toon het.Verbruggen, wat steeds 'n ere-president van die UCI is, en sy opvolger, Pat McQuaid, is onder groeiende druk sedert Armstrong erken het dat hy opkikkers tydens al sewe van sy Tour de France-oorwinnings gebruik het.In 'n onderhoud wat Woensdag in die Nederlandse tydskrif Vrij Nederland verskyn het, het Verbruggen gesê talle top-jaers en spanbestuurders is "een vir een" na die UCI se hoofkantoor genooi, waar die beheerliggaam se hoofdokter, Mario Zorzoli, voorleggings oor verbode middels gegee het.Ander jaers het inligting telefonies ontvang.Verbruggen het gesê dit was deel van 'n doelbewuste strategie om opkikkergebruik te probeer verminder."Jy kon dit soms regkry om hulle te oortuig om die verbode middels te los, of soms nie," het hy in die onderhoud gesê.Verbruggen het sy verdediging van Armstrong tydens sy tyd as president (1991 tot 2005) probeer regverdig ondanks die feit dat die UCI hom in 2001 gewaarsku het oor verdagte bloedmonsters."Dit was moeilik vir my in die sin dat jy meer weet as wat jy kan sê. Jy het vrae, maar jy kan dit nie in die openbaar uitdruk nie," het Verbruggen verduidelik.Lees verder.Vir die jongste sportnuus volg Nuus24Sport op Twitter.– Guardian
Lees meer oor: hein verbruggen | lance armstrong | verbode middels VOLGENDE OP NUUS24X